FORENKLET UTØVERKONTRAKT FOR INTERNASJONAL DELTAKELSE

NAVN:

**1. FORMÅL**

Denne avtalen inngås mellom Norges Volleyballforbund (NVBF) og \_\_\_\_\_\_\_\_\_\_\_\_\_ (Utøveren)

NVBFs formål er å fremme volleyballidretten i Norge, og representere idretten internasjonalt. NVBF skal utvikle egen aktivitet, organisasjon, økonomi og administrasjon slik at det imøtekommer de krav og utfordringer idrettens medlemmer, norsk idrett og internasjonal idrett stiller.

Denne avtalen regulerer i hvilken utstrekning og på hvilken måte NVBF har rett til å benytte Utøveren i landslagsvirksomheten og i markedsaktiviteter, samt andre rettigheter og forpliktelser mellom partene.

**2. ANDRE BESTEMMELSER**

I tillegg til denne avtalen er Utøveren og NVBF underlagt følgende idrettsorganisasjoners til enhver tid gjeldende bestemmelser:

* Den Internasjonale Olympiske Komité (IOC)
* FIVB og CEV
* Norges idrettsforbund og olympiske og paralympiske komité (NIF)
* NVBFs lover, bestemmelser, retningslinjer, vedtak og konkurranseregler, herunder markedsbestemmelser og NVBFs landslagsmanual. Markedsbestemmelser og NVBFs landslagsmanual er vedlegg til denne kontrakten.

Hver av partene har et selvstendig ansvar for å gjøre seg kjent med disse reglene.

Denne avtalen omfattes ikke av arbeidsmiljølovens bestemmelser og statuerer således ikke et arbeidsgiver/arbeidstaker forhold mellom partene.

**3.** **AVTALENS VARIGHET OG OMFANG**

Avtalen gjelder fra signeringsdato og opphører uten forutgående oppsigelse 31.12.2019. Avtalen gjelder i og utenfor Norge.

1. **UTØVERS FORPLIKTELSER**
	1. **Utøvers grunnleggende forpliktelser**
* Utøver plikter å være tilknyttet NVBF gjennom medlemskap i idrettslag/klubb tilsluttet NIF og NVBF, samt inneha lisens i gyldig kategori. Dette gjelder også utøvere som spiller i utlandet for en profesjonell klubb, universitetslag eller tilsvarende.
* Utøver innestår for at han/hun ikke vil opptre på en måte som kan være i strid med NVBFs formål, virksomhet eller kjerneverdier og som er uforenlig med utøverens plikter/rolle som utøver og vil skade idrettens anseelse og omdømme.
* Utøver skal utad og innad i organisasjonen være en volleyballambassadør og bidra til å omtale norsk volleyball/sandvolleyball og aktuelle samarbeidspartnere på en positiv måte. Utøvere som representerer NVBF skal vise lojalitet til NVBFs visjon og vedtatte planer, herunder utøve respekt for roller og verdier.

Uttak til konkurranser mv. foretas av NVBF, og denne avtalen medfører ikke at Utøveren gis rett til å representere NVBF.

Utøveren skal ikke uten forutgående skriftlig samtykke fra NVBF delta i arrangementer som kan komme i konflikt med arrangementer i regi av NVBF eller organisasjoner NVBF er tilsluttet eller med partenes sportslige målsetning.

Utøveren har plikt til å melde fra til ansvarlig person i NVBF dersom Utøveren ikke kan oppfylle forpliktelser etter denne avtale. Forfall skal meldes så snart Utøveren blir klar over at Utøveren ikke kan møte. Utøveren skal melde fra til følgende kontaktperson i NVBF:

* Martin Engvik, Sportssjef Sandvolleyball NVBF
e-post: martin.engvik@volleyball.no
mobil: +47 988 78 546

**4.2 Utøverens markedsavtaler.**

Utøveren skal ikke medvirke i reklame som strider mot norsk lov, herunder eksempelvis lov om pengespill, alkoholloven og tobaksskadeloven. Dette avtalepunktet gjelder også utenfor Norges grenser. Alle markedsavtaler skal følge NIFs lov, blant annet godkjennes av organisasjonsledd (Klubb eller Forbund).

**4.3 Doping/rusmidler**

Utøveren er underlagt gjeldende nasjonale og internasjonale dopingbestemmelser slik disse til enhver tid er gjeldende. Utøveren er kjent med disse bestemmelsene og forplikter seg til ikke å foreta handlinger eller opptre på en måte som innebærer brudd på nevnte bestemmelser.

Utøveren skal ta aktivt avstand fra bruk av dopingmidler. Utøveren skal tilstrebe en livsstil som er forenlig med NVBFs toppidrettssatsing.

Utøveren skal aldri fremstå i beruset tilstand eller være påvirket av rusmidler i forbindelse med konkurranse, trening, treningssamlinger eller i andre forbindelser hvor Utøveren representerer NVBF.

Utøveren plikter å gjennomføre Antidopingprogrammet «Play Clean» program senest innen 14 dager etter inngåelsen av denne avtalen.

1. **Mislighold**

Ved mislighold av denne avtalen kan hver av partene kreve sitt økonomiske tap erstattet.

Ved vesentlig mislighold fra en av partene, har den annen part rett til å heve avtalen med øyeblikkelig virkning, samt kreve sitt økonomiske tap erstattet. Som vesentlig mislighold regnes alltid at Utøveren blir dømt for overtredelse av de til enhver tid gjeldende dopingbestemmelser.

1. **Tvister**

Enhver tvist eller uoverensstemmelse vedrørende denne avtalen skal søkes løst i minnelighet. Partene skal lojalt og etter beste evne søke å bidra til at løsningen skjer ved forhandlinger.

Dersom løsning ikke oppnås, skal tvisten løses ved voldgift i henhold til bestemmelsene i voldgiftsloven (vogl.), dog slik at det kun skal oppnevnes én voldgiftsdommer, jfr. vogl. § 12.)

Vernetinget skal være i Oslo.

Dato:………………. Dato: …………………

Utøverens navn Generalsekretær NVBF

\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Klubbtilhørighet (Norge)